|  |  |
| --- | --- |
| СОФИЙСКИ УНИВЕРСИТЕТ „СВ. КЛИМЕНТ ОХРИДСКИ” | |
| ФАКУЛТЕТ „СЛАВЯНСКИ ФИЛОЛОГИИ“ | |
| У Ч Е Б Е Н П Л А Н | |
| Утвърждавам: .................................. | Утвърден от Академически съвет с протокол  № ............. / ............... |
|  | |
| Професионално направление: 2.1. Филология  ОКС „магистър” | |
|  | |
| |  |  |  |  |  |  |  |  |  | | --- | --- | --- | --- | --- | --- | --- | --- | --- | | С | Л | Б | 3 | 4 | 2 | 1 | 1 | 4 |   Специалност: Българска филология  Магистърска програма:  ЕЗИК И КУЛТУРНО ПРОСТРАНСТВО (ПРИЛОЖНА ЛИНГВИСТИКА – БЪЛГАРСКИ ЕЗИК КАТО ЧУЖД) | |
|  | |
| **Форма на обучение: РЕДОВНА**  **Продължителност на обучението (брой семестри): 2 (ДВА)** | |
|  | |
| Професионална квалификация: МАГИСТЪР ПО ПРИЛОЖНА ЛИНГВИСТИКА - БЪЛГАРСКИ ЕЗИК КАТО ЧУЖД | |

**Квалификационна характеристика**

***Специалност: Българска филология***

***Магистърска програма:Език и културно пространство (приложна лингвистика – български език като чужд)***

1. **Насоченост, образователни цели**

Програмата предлага специализирана подготовка по български език посредством лингвистични, социални и културни дисциплини. Програмата е интердисциплинарна и цели осигуряване на теоретични и практически компетенции по език и култура, междукултурни различия и комуникация. Структурата и организацията на програмата е съобразена със стандартите на програми по приложна лингвистика от европейските страни. Програмата дава възможност за ценностен прочит на езиковите и на културно-историческите феномени през призмата на собствената идентичност и през диалог с балканския, европейски и глобален цивилизационен концепт.

Програмата е насочена към български и чуждестранни участници с бакалавърска или магистърска степен по:

* Българска филология
* Славянска филология
* Специализация „Референт-преводач по български език“, придобита в СУ „Св. Климент Охридски“ по време на обучението в ОКС „Бакалавър“
* Сертификат за владеене на български език – В 2 или С1 и С2, издаден от СУ „Св. Климент Охридски“

.

1. **Обучение (знания и умения, необходими за успешна професионална дейност; общо теоретична и специална подготовка и др.)**

Цел на програмата е да надгради познанията на участниците по български език и култура, като ги положи в общоевропейски, славянски и балкански аспект. Представя се конструирането на българското културно пространство в езиков, текстов, географски, исторически и правен аспект. Програмата е интердисциплинарна и цели подсигуряване на теоретични и практически компетенции по език и култура, междукултурни различия и комуникация. Специално внимание е отделено на представянето на електронните езикови ресурси и на IT технологиите за изследване, представяне и преподаване на езиковите факти, както и успоредяването им с други едноезични и многоезични корпуси.

Обучението е на български език, но съществува възможност някои от курсовете да се предлагат и на английски език, както и като електронни курсове. Магистрантите имат възможност за трансфер на кредити от чужди университети и могат да участват в различни програми за студентска мобилност.

1. **Професионални компетенции**

В програмата са предвидени три групи дисциплини, които предлагат взаимно допълващи се компетентности и оформят интердисциплинарния й характер.

Езиковедските дисциплини задълбочават погледа върху контрастивното изследване на българския език и лингвистиката на текста.

Втората група дисциплини (литература, история, география, право) дава възможност на студентите да обогатят познанията си в областта на актуалните културни теории и проблеми на културата в условията на глобализиращия се свят и същевременно ги запознават с конкретни културни и

литературни феномени и техния съвременен прочит.

Трета група е насочен към задълбочаване на познанията за прeвода като междуезиков и

междукултурен трансфер, към усъвършенстване на комуникативните и дискурсни умения и работатат с електронни и компютърни речници и езикови корпуси.

1. **Професионална реализация**

**Дипломираните магистри от програмата „Език и културно пространство (приложна лингвистика – български език като чужд)“ могат да се реализират като**:

* специалисти и експерти по лингвистика, чуждоезиково обучение, комуникации, превод;
* преподаватели колежи и университети в България и в чужбина, както и в български училища извън България;
* преподаватели по по езика, литературата, културата в специализираните европейски училища;
* експерти в държавната администрация с висока компетентност по въпросите на българистиката;
* експерти в европейски културни и образователни институции; наши и чужди неправителствени организаици;
* журналисти, работещи по проблемите на българистиката и чуждоезиковото обучение по български език;
* експерти в чуждестранни фирми, развиващи дейност в България и във фирми с чуждестранно участие;
* издателска и библиотечна дейност;